Nike - Jumpers & cardigans
Kids Jumpers & cardigans Nike Clear all
Jumpers & cardigans - Nike
Boy's navy brush lined hoodie £32.00
Boy's grey brushed lined hoodie £32.00
Boy's blue fleece lined zip through hoodie £32.00 Boeiende artikels en resensies uit Taalgenoot Winter 2017 | LitNet
Boeiende artikels en resensies uit Taalgenoot Winter 2017
PEN Afrikaans PEN Afrikaans 2017-12-05
Dit is vir PEN Afrikaans ’n groot plesier om weer Taalgenoot se boekverwante inhoud met die vriendelike vergunning van hul redaksie te kan deel. Hierdie artikels en resensies is nie elders digitaal beskikbaar nie. As jy dit nog nie onder oë gehad het nie – of as jy lus voel om dit weer te lees – klik gerus op die skakels onder om dit gratis in PDF-formaat af te laai.
Een van Ryk Hattingh se laaste skryfstukke, sy bydrae tot die PEN Afrikaans-rubriekreeks “Boeke wat skrywers laat skryf”. Klik hier vir die artikel in PDF-formaat.
Voorblad-digter Bibi Slippers, wat reeds drie literêre pryse vir haar debuutbundel, Fotostaatmasjien, gewen het, gesels oor haar werk en inspirasies. Klik hier vir die artikel in PDF-formaat.
“Dinge verander en ek kan nie dieselfde mens bly nie”: Francois van Coke vertel van sy transformasie en solo-loopbaan. Klik hier vir die artikel in PDF-formaat.
In die Oppirak-afdeling is daar resensies van die volgende boeke: Heiliger deur Dibi Breytenbach, Die mense langsaan deur Elsa Hamersma en Vlerke vir almal deur Marion Erskine. Dié afdeling bevat ook ’n onderhoud met akteur Roelof Storm wat die titelrol vertolk in die bekroonde rolprent Johnny is nie dood nie. Klik hier vir die artikel in PDF-formaat.
In “Boekfabrieke, akoliete en literêre klone” ondersoek Eugene Goddard die rol en relevansie van slypskole vir skrywers. Klik hier vir die artikel in PDF-formaat.
Theo Kemp gesels met skrywers en kenners van Afrikaanse misdaadfiksie oor die ongekende gewildheid van dié genre. Klik hier vir die artikel in PDF-formaat.
“Die krag van krabbel” – ’n artikel deur Schalk Schoombie oor die waarde van teken terwyl jy ingedagte is. Klik hier vir die artikel in PDF-formaat.
In “Om skrif neer te pen” bekyk Donnay Tor die rol en toekoms van geskrewe taal. Klik hier vir die artikel in PDF-formaat.
Skrywer Harry Kalmer vertel van sy bewondering vir een van Afrikaans se grootste roman- en geskiedskrywers, Karel Schoeman. Klik hier vir die artikel in PDF-formaat.
“Grafitti-renaissance” – ’n artikel deur Jacques Myburg oor die opbloei van grafitti as kunsvorm. Klik hier vir die artikel in PDF-formaat.
Is digitale media die reddingsboei of die doodskoot? In “Koerante sterf klik vir klik” skryf Riaan Grobler oor die druk waaronder die Afrikaanse nuusmedia verkeer. Klik hier vir die artikel in PDF-formaat.
“Binnekamer se angs gekarteer” – ’n artikel deur Izak de Vries oor domestic noir en onlangse Afrikaanse boeke wat in hierdie gewilde subgenre tuishoort. Klik hier vir die artikel in PDF-formaat.
(Klik hier vir die vorige uitgawe)
Die jongste Taalgenoot, die Lente 2017-uitgawe, is nou beskikbaar op die rakke van uitgesoekte Exclusive Books-winkels.
In dié uitgawe, met die tema “Deurwinter”, vier veteraan-akteurs Shaleen Surtie-Richards en Paul Lückhoff saam aan die ATKV se 87ste verjaarsdag, terwyl bekendes soos Margot Luyt en Louis van Niekerk terugkyk op 80 jaar van Afrikaanse radio. Lees meer oor die musiek en filosofie van Hardebaard, die rockgroep waarin onder andere Frank Opperman en Pierre van Pletzen speel, en kyk uit vir ’n artikel oor deurwinterde tegnologiegebruikers. Rockmusiek en aanlyn media is beslis nie net vir ’n jonger gehoor bedoel nie. Daar is ook artikels oor kunsmatige intelligensie, selfhelpboeke, Suid-Afrikaanse oudhede, en ’n fragment uit die lewe van skrywer en PEN Afrikaans-lid, Kleinboer.